Maailma kõrgeim ehitis – tehtud.
Maailma suurim ostukeskus – tehtud.
#000000
Sellise sissejuhatusega alustab Lonley Planet Dubai kirjeldamist. 10-päevase visiidi ajal sai lisaks väljatoodule tehtud veel mõned, milles allpool pikemalt.
#000001
Turkish Airlines hakkas juunist Tallinnast pakkuma otselendu Istanbuli, mis tõe huvides teeb sinnalennul siiski tehnilise peatuse Leedu pealinnas Viljandis. Istanbulist järgnevate sihtkohtade seas on ka Dubai @ Araabia Ühendemiraadid (UAE), kuhu soodsaima edasi-tagasi lennuhinna Tallinnast sai 330 rahaga. Sellest ka otsus maakaardil käimata piirkond kirja saada.
#000002
Tallinnast kell 15:20 startiv lend jõuab Dubaisse kell 5:45 hommikul, mis tähendab, et reisi esimene päev võib olla suhteliselt unine. Hotellides tasub seetõttu varajast check-inni küsida.
#000003
Riiki pääsemise esimene kriteerium on viisa. Selle saamiseks on vajalik organiseerida vähemalt 2-päevaks endale majutus. Peale väikest uuringut sai selgeks, et erinevalt paljudest teistest riikidest, ei paku ega mitmed teised portaalid soodsamat hinda kui reisibürood, kellelt võib saada häid promopakkumisi.
#000004
UpTraveli Raineri käest sai valitud suhteliselt äss diil (75.- EURi öö, viisad samuti a’75.- EURi) Dubai Malli lähedal 4* Towers Rotana hotellis, mille interjor on Eesti mõistes igati 5*. Samas tegemist kesklinna hotelliga, millel puudub rand, kuid siiski olemas basseini ala. Ässa diili tulemusena otsustasime viibida öö ka siinses top-luxury Atlantis The Palm hotellis, mille 280.- EURise hinna sees olid ka veepark ja õhtusöögid.
#000005
Erinevus rikastab – kui 5* luksust pole eelarvelistel kaalutlustel nädalaks või kauemaks võtta (2 päeva tasu eest võib osta läpaka või sõrmuse), siis Atlantis The Palm üheks päevaks ca 300. – eest on kindlasti mõistlik, sest hinnas on 2 päeva veeparki (a’65 EURi), a’la carte õhtusöök (a’ 60.- EUR) ja Lost Chambersi külatustus (a’ 22.- EURi) ehk lisateenused on kokku juba ca 400.-
#000006
Kui hotelli broneerite, siis arvestage, et kaudu pole sees makse (+20%) ja hommikusööki. Viimase hind näiteks Towers Rotanas on a’25, mis matemaatiliselt tähendab, et meie majutus on lausa 25.- EURiga... Ülejäänud hinnad (peale alkoholi) on viie rikkama (või kallimate hindade sekka jõudnud) riigi maksujõulistele puhkajatele ja töötutele taskukohased ja isegi odavad. Hommikusöök on kindlasti vajalik, kuna lõunat pole sellises kliimas tihti mõtet võtta.
#000007
35+ kraadises kliimas tundub veepargi külastus suhteliselt loogiline. Kuna hinnad on suhteliselt krõbedad, siis tasub uurida, kas see on mõne hotelli hinnas või saab online teel soodsamaid diile. Dubais on kaks veeparki: Aquaventure, mis asub Atlantis the Palmi hotelli kõrval ja Wild WadI Waterpark. Oma veepark on ka Abu Dhabis.
#000008
Paljudes reisiraamatutes on Dubai ja UAE esimeseks küsimuseks – kui palju alkoholi tohib Dubaisse kaasa võtta? Google annab küll mitmeid vastuseid, kuid lennukis peale peatüki lugemist, kus kirjeldati, et üks Briti turist, kellelt piiril avastati riidelt silmale nähtamatu, väiksem kui suhkrukristalli suurune kanepitükike, sai mitu aastat vanglat, tekkis kahtlus, kas kaasavõetud paar pudelit Sakut on parem ära visata, ära juua või üle piiri viia.
#000010
Siit vastus kõigile tulevastele tulijatele ja minijatele – üle 21-aastastel mittemoslemitel on lubatud üle piiri viia 4 ühikut alkoholi. Üks ühik võrdub ühe pudeliga (ei ole vahet kas pudel veini või liiter viina) või kuni kasti (12 pudelit / 0,33l) õllega. Dubais on alkohol kättesaadav vaid hotellides ning suhteliselt krõbeda hinnaga – õlu ca 8-10 EURi, kallim viskinaps Atlantises on 7500.- USD.
#000011
Kraami leiab ka mõnest Dubai MMI spetspoest, kuid ostu sooritamiseks on vaja alkoholiostu litsentsi.
#000013
828 meetriga maailma kõrgeim ehitis igas kategoorias – põrandapinnast tipuni, tehnilise osani ja korruseni. Tegemist maailma kõrgeima avalikult külastatava vaateplatvormiga, mis asub 124 korrusel ehk 452 meetri kõrgusel (Tallinna teletorni kohvik on 170m kõrgusel).
#000014
Pilet eelmüügist kohapeal ja onlines maksab 125.- kohalikku ehk ca 27.- EUR inimese kohta. Kui soov kohe üles minna, siis hinnaks 85.- EURi (400.- UAD). Popim külastusaeg on alates 17:30st, sest siis saab jälgida päikeseloojangut ehk Dubai linna näha nii päevavalges kui pimedas. Lisaks näeb kuidas päike loojub horisondi lähedale udupilve.
#000015
Sissepääs Burj Kalifasse asub Dubai mallis, jälgi silte – AT THE TOP. Samas lähedal ka vaatemänguline purskkaevu-show, mis pärast päikeseloojangut on väga efektne... ja tasuta.
#000016
Dubai Mall on üle 1200 kauplusega kõikide mallide ema. Shoplemine võib seal võtta päevi, allolevalt 3 tundi 24 sekundiga:
#000017
Suhteliselt loogiline, et suvel isegi 40 kraadises linnas saab siseruumides harrastada jäähokit (nagu meie tuttav Sheraton Jumeirah Beach hotelli Bliss cafe omanik lätlane Janis) või lumelauda, kuid teisel külastuspäeval avastada, et siseruumides mängitakse ka tänavakorvpalli, oli suhteliselt uudne nähtus. 27. juuni oli Dubai Malli jäähokiväljak suletud, sest seal toimus Red Bull King of Rock UAE lõppvõistlus.
#000018
Peamine liikumisviis Dubais on takso, mis tulenevalt odavast kütusest (mõnikümend senti liiter) on suhteliselt odav – sisseistumine alla euro, kilomeeter 40 senti, minimaalne tasu 10 kohalikku ehk 2,2 eurot. Jalakäijatele siin riigis väga mõeldud ei ole, mistõttu ei ole harv juhus kui üle magistraali minekuks kasutatakse ka taksot. Samas tasub hotellivalikul jälgida, et iga päev ei oleks sõitmist.
#000019
Dubai vanalinnaga (Burj Dubai) ja üle sadama jääva peamiselt India ja Pakistani elanikega (Deira) alaga tutvumiseks on üks võimalus võtta õhtune Dinner Cruise, kus lisaks õhtusöögile näeb elu creeki kallastel ning saab osa mass-turismi entertainment programmist. Viimases esines lisaks mustkunstnikule ka araabia päritolu keerutaja-mees, kes tegi ca 15 minutilise etteaste ees ca paartuhat tiiru.
#000021
2009. aastal moslemiriiki ehitatud maailma suurim rist (merepealt vaadatuna) või rannikult paistev 321-meetri kõrgune purjekujuline hotell on väidetavalt ainus 7-tärni hotell maailmas ning üks mitmetest kohustuslikest vaatamisväärsustest.
#000027
Hotelli on võimalik külastada vaid eelneva reserveeringuga, mida saab teha online või oma majutusasutuse receptionist. Peamised külastuskohad on 27 korrusel asuv Skybar (minimaalne kulutus 50.- EUR inimese kohta) või veealune restoran (minimaalne kulutus 100.- EUR inimese kohta).
#000028
Skybari kirjelduses on vabandus, et merepoolsetes kohtades pole peale päikeseloojangut suurt midagi näha, mistõttu tasub minna kohe restorani avamisel (19:00), et saada koht risti ühes otsas ning näha päikeseloojangut rannas ja linnas.
#000029
Vaid 19% emiraatide elanikest on põlisasukad, kellel on teatud mõttes lihtsam ning kes on ka seetõttu laisemad kui teised. Kõige laisemat tööd saab teha avalikus sektoris, kus palgad head, tööaeg lühem, kohustusi vähem ja peamiselt vaja vaid tembeldada.
#000031
Kui araablasel on kõva auto, siis ühendemiraatlasel peab olema parem. Korralik autonäitus käib pea iga päev. Marinas möödub ühe suitsupausi ajal autode rida, mille väärtus on suurem kui mõnel Ida-Virumaa alevikul.
#000033
Dubai linn on suhteliselt turvaline, sest kontingent, kes võiks autost läptopi ära varastada, võib arvestada maalt väljasaatmisega, millega ükski filipiino, hindu või pakistaano ei taha kunagi riskida. Väljaspool Dubaid tasub siiski olla ettevaatlikum.
#000036
2013. aastal algab kuu aega kestev Ramadan 10. juulil. Araabia maades tasub olla tähelepanelik, sättides puhkust pigem mitte ajale, kui Allahile on päikesetõusust loojanguni kõik näha. Samas ei välista see Mohhamedil 1 minut pärast päikese loojumist 2 Long Islandit sisse keerata.
#000037
AUEs on eestlasi mõnekümne ringis, kellest paljud hooajalisel või vähemhooajalisel tööl. Lisaks kümmekond araabidega abiellunud koduperenaist, kes ülemäära palju teistega kokku ei saa.
#000038
Araabia Ühendemiraatide turismipealinn Dubai on ulmelised naftarahad investeeriunud ehitistesse ja objektidesse, mis veelgi rohkem turismidollareid, – eurisi või -dirhame neile pikemas perspektiivis tagasi tooks, olgu selleks kõrgeim torn, suurim inimkätega tehtud saar või ostukeskus. Dubai on ka EXPO 2020 üks peamisi kandidaate, mis lisaks muule ulmelisele taristule tooks siia ka maailma suurima lennujaama.
#000039
Dubais näeb, milleks inimene võimeline on, sest vaid kümmekond aastat tagasi oli püsti vaid mõni üksik pilvi lõhkuv ehitis ning pool sajandit tagasi, enne nafta leidmist (1966) oli sisuliselt tegemist kalurikülaga.
#000040